পিরুজ নাহাওয়ান্দি
পিরুজ নাহাওয়ান্দি অথবা পিরুজ নাহাভান্দি (ফার্সি: پیروز نهاوندی, পিরুজ নাহাভান্দি আর ফার্সি: فیروز نهاوندی ফিরুজ নাহাভান্দি), এছাড়া আরবি নামে পরিচিত আবু লুলু (আরবি: أَبُو لُؤْلُؤَة) একজন পারস্যিক সাসানিয় সৈন্য যে সাসানিয় সেনাবাহিনীর রুস্তম ফারোখজাদের অধিনে কাজ করত,[তথ্যসূত্র প্রয়োজন] কিন্তু ৬৩৬ খ্রিষ্টাব্দে আল-কাদায়শিয়া যুদ্ধে (অথবা নাহাভান্দ যুদ্ধ) ধরা পড়ে, যখন সাসনিয়রা ইউফ্রেটিস নদীর পশ্চিম তীরে উমর ইবনে খত্তাবের মুসলিম বাহিনীর নিকট পরাজিত হয়। তাকে আরবে আনার পর হিজরি ২৩ সালে (৬৪৪-৬৪৫ খ্রীস্টাব্দ) উমরকে হত্যা করে। এছাড়াও সে একজন দক্ষ কামার ও কাঠমিস্ত্রী ছিল। তার নাম নির্দেশ করে সে ইরানের একটি প্রাচীন শহর নাহাভান্দ থেকে এসেছে। উমরকে আক্রমণের পর সে আত্মহত্যা করে, যদিও উমর আক্রমণের পর চার দিন বেঁচে ছিলেন।